b'\n_START_ARTICLE_\nKaratalo\n_START_PARAGRAPH_\nKaratalo on yksi Espoon kulttuuripalveluiden alueellisista toimipaikoista. Karatalo sijaitsee Espoon Karakalliossa, osoitteessa Kotkatie 4. Karatalossa toimivat kulttuuripalveluiden lis\xc3\xa4ksi nuorisopalvelut ja ty\xc3\xb6v\xc3\xa4enopisto. Lis\xc3\xa4ksi talossa sijaitsevat kuvataide- ja musiikkikoulu sek\xc3\xa4 neuvola. Karatalo on arkkitehtitoimisto Nurmela-Raimoranta-Tasan suunnittelema. Talo suunniteltiin monitoimitaloksi ja se otettiin k\xc3\xa4ytt\xc3\xb6\xc3\xb6n vuonna 1987._NEWLINE_Karatalossa on my\xc3\xb6s erilaisia opetus- ja toimintatiloja, sek\xc3\xa4 pieni n\xc3\xa4yttelytila p\xc3\xa4\xc3\xa4aulassa.'